***Malen er tilpasset av Statsforvalteren i Østfold, Buskerud, Oslo og Akershus***

**Mal for tilstandsrapport barnevern**

Innhold

[Tittel på rapporten 2](#_Toc151645487)

[1. Leders overordnede vurdering av status/oppsummering 2](#_Toc151645488)

[2. Om barnevern 2](#_Toc151645489)

[3. Presentasjon av virksomheten 2](#_Toc151645490)

[4. Nøkkeltall og resultater 2](#_Toc151645491)

[4.1 Bakgrunnsinformasjon/demografi 3](#_Toc151645492)

[4.2 Utadrettet virksomhet 3](#_Toc151645493)

[4.3 Meldinger 3](#_Toc151645494)

[4.4 Undersøkelser 3](#_Toc151645495)

[4.5 Hjelpetiltak 3](#_Toc151645496)

[4.6 Fosterhjem og institusjon 3](#_Toc151645497)

[4.7 Ettervern 3](#_Toc151645498)

[4.8 Brukermedvirkning og involvering av brukerstemmer 3](#_Toc151645499)

[4.9 Bemanning og kompetanse 3](#_Toc151645500)

[4.10 Økonomi 3](#_Toc151645501)

[4.11 Ledelse og styring 3](#_Toc151645502)

[5. Helhetlig forebygging og samarbeid med andre tjenester/sektorer 3](#_Toc151645503)

[6. Utfordringsbildet og utviklingsområder 3](#_Toc151645504)

[7. Kvalitetsutvikling og forbedringsarbeid 3](#_Toc151645505)

[8. Fremtidsutsikter 4](#_Toc151645506)

## Tittel på rapporten

*I barnevernsloven brukes begrepet «redegjørelse om tilstanden i barnevernet». De fleste barneverntjenester har valgt «tilstandsrapport» som tittel. I tittelen bør det også komme frem hvilket år tilstandsrapporten gjelder for. For eksempel er det naturlig at «tilstandsrapport for barnevernstjenesten i 2023» behandles av kommunestyret i 2024.*

## Leders overordnede vurdering av status/oppsummering

*Innledningsvis kan det være hensiktsmessig å oppsummere hovedinnholdet i rapporten. For eksempel går det an å beskrive hva som er de overordnede utviklingstrekkene i år sammenliknet med fjoråret, oppsummere hva som er tjenestens styrker og utfordringsområder, og omtale hva som har vært de viktigste satsingsområdene i tjenesten dette året.*

*En slik kortfattet oppsummering og overordnet vurdering av status vil gi kommunestyret et overblikk og en god introduksjon til resten av rapporten.*

## Om barnevern

*Om det vurderes som aktuelt og relevant, går det an å orientere kort om barnevernet og barnevernets samfunnsoppdrag. For eksempel kan det være hensiktsmessig å beskrive barnevernets mandat, hovedoppgaver og relevant lovgrunnlag for barnevernstjenestens arbeid. Supplere gjerne kort med informasjon om større satsinger på barnevernområdet, som gjennomføring av barnevernsreform, endringer i lovverk og oppfølging etter dommer i EMD og Høyesterett.*

## Presentasjon av virksomheten

*I dette kapitlet egner det seg å beskrive hvordan barnevernstjenesten er organisert, samt omtale antall årsverk og ansatte. Det går også an å vise saksgangen i tjenesten, samt forklare hvordan arbeidet med barnevernssakene er organisert og kvalitetssikres osv.*

*Dersom kommunen inngår i et interkommunalt samarbeid, bør dette beskrives her. Det bør også beskrives om barnevernstjenesten på annen måte samarbeider med andre kommuner, for eksempel om barnevernvakt eller tilgang til felles hjelpetiltak.*

*Det går i tillegg an å nevne forhold som at barnevernstjenesten er praksisplass for studenter, om barnevernstjenesten inngår i konkrete læringsnettverk og/eller ledernettverk, hvorvidt tjenesten samarbeider med navngitte forsknings- og kompetansemiljøer osv.*

## Nøkkeltall og resultater

*Formålet med å redegjøre for tilstanden er å gi en relevant og god oversikt over status i barnevernstjenesten for det aktuelle året. Tilstandsrapporten bør også vise utviklingstrekk over tid, sammen med vurderinger av resultater og måloppnåelse. Utviklingstrekk over år bør kommenteres og forklares.*

*Rapporten bør ha med informasjon om flere sentrale områder i barnevernets oppgaver og ansvar. Den bør inneholde tall/statistikk, supplert med kommentarer og analyse som forklarer utviklingstrekk og hvorfor utvikling skjer eller uteblir. Det er viktig å kombinere kvantitativ og kvalitativ informasjon i dette kapitlet.*

*Her følger et forslag til temaer som kan omtales. Utvalget av temaer bør tilpasses til lokale forhold, kjennetegn ved kommunen og barnevernstjenesten.*

### Bakgrunnsinformasjon/demografi

### Utadrettet virksomhet

### Meldinger

### Undersøkelser

### Hjelpetiltak

### Fosterhjem og institusjon

### Ettervern

### Brukermedvirkning og involvering av brukerstemmer

### Bemanning og kompetanse

### Økonomi

### Ledelse og styring

###

## Helhetlig forebygging og samarbeid med andre tjenester/sektorer

*I dette kapitlet beskrives hvordan barnevernstjenesten bidrar i samarbeid på systemnivå, uavhengig av samarbeidet i den enkelte barnevernssak. Det bør også beskrives hvordan samarbeidet mellom barnevernstjenesten og andre instanser fungerer i barnevernssakene.*

*Det kan være relevant å knytte beskrivelsene av samarbeid til bestemmelsene i 14 velferdslover som tydeliggjør kommunens ansvar for å sikre helhetlig hjelp til innbyggere som har behov for samtidige tjenester fra flere instanser. Lovbestemmelsene regulerer forpliktelser om samarbeid, samordning og rett til barnekoordinator.*

*Videre i dette kapitlet kan det være aktuelt å omtale barnevernets rolle i utarbeidelse og gjennomføring av kommunens helhetlige plan for å forebygge omsorgssvikt og atferdsproblemer.*

*Planen skal beskrive overordnet strategi for å sikre et helhetlig og forebyggende tjenestetilbud i kommunen, ikke kun innenfor barnevernets rammer. Selv om lovkravet er hjemlet i barnevernsloven, understreker vi at det er kommunen som skal utarbeide og vedta planen. Barnevernstjenestens bidrag i dette arbeidet kan være relevant å omtale i tilstandsrapporten. [Les Statsforvalterens brev til kommunene om plan for forebygging, 21.11.23.](https://www.statsforvalteren.no/nb/ostfold-buskerud-oslo-og-akershus/barn-og-foreldre/vi-ber-kommunene-om-a-sende-oss-plan-for-forebygging-pa-oppvekstomradet/)*

## Utfordringsbildet og utviklingsområder

*I dette kapitlet er det relevant å omtale forhold knyttet til risiko og avvik i tjenesten. Tilbakemeldinger fra Statsforvalteren kan for eksempel være relevant å ha med, i tillegg til tjenestens egne vurderinger om utfordringer og utviklingsområder. Utfordringsbildet vil ofte også synliggjøres gjennom tall, statistikk og informasjon som er beskrevet tidligere i rapporten.*

## Kvalitetsutvikling og forbedringsarbeid

*I dette kapitlet bør det beskrives hvilke satsingsområder og tiltak som gjennomføres når det gjelder forbedringsarbeid og kvalitetsutvikling. På denne måten får kommunestyret en oversikt og innsikt som er relevant for å lykkes med god dialog om felles prioriteringer for videre utvikling av barnevernstjenesten. Det er viktig å beskrive hvilke konkrete tiltak som er iverksatt for å utvikle og forbedre forhold i tjenesten. Kommunestyret bør holdes orientert om hvilken kvalitetsutvikling som er igangsatt, hvorfor, og om utviklingstiltakene gir ønskede resultater/effekt.*

## Fremtidsutsikter

*Avslutningsvis i rapporten er det nyttig å reflektere over tjenestens mål, satsingsområder og prioriteringer i et langsiktig perspektiv.*

*Temaer som blir omtalt her kan være hensiktsmessige å gi en oppdatering om i neste års tilstandsrapport.*